Tres dones monologuistes protagonitzen demà l'espectacle 'Riures en Valencià'
21 de juliol 2021

​![](/media/h3tifut0/96-c_riurescartel.jpg)  
  

El departament de Festes i Cultura Popular de l'Ajuntament de Sagunt ha programat per a demà, dijous 22 de juliol, l'espectacle _Riures en Valencià_, el qual està emmarcat dins de la programació del festival Estiu a la Fresca. Així mateix, es tracta d'un número d'humor oferit per tres dones monologuistes.

L'espectacle d'humor està protagonitzat per María Juan, la qual és actriu, còmica, pallassa i monologuista. A més, els seus treballs estan especialment relacionats amb la comèdia, el _clown_, el cabaret i _l'estand up_. També forma farte d'este xou la locutora, reportera, guionista i col·laboradora del programa d'humor _Podríem Fer-ho Millor_, Saray Cerro. Així mateix, la tercera component del grup és l'actriu, publicista, presentadora i humorista, María Zamora, la qual ha sigut guardonada amb diversos premis a la seua extensa carrera.

L'espectacle és a l'aire lliure en la plaça Cronista Chabret de Sagunt a les 23.00 hores, i té una duració aproximada de 90 minuts. Així mateix, l'entrada és gratuïta i es pot obtindre accedint al següent enllaç [servientradas.com](https://www.servientradas.com/espectaculo/AYUNTAMIENTO_DE_SAGUNTO/15/riures-en-valencia-maria-juan-saray-cerro-i-maria-zamora.html). No obstant això, hi ha un màxim de quatre entrades per persona registrada.

Es prendran per part de l'organització totes les mesures sanitàries de prevenció enfront de la Covid-19. Així mateix, el públic assistent ha de complir igualment amb les mesures de prevenció, amb les següents condicions: ús obligatori de màscara, gel hidroalcohòlic a l'entrada, no fumar, _vapear_, menjar o beure (a excepció d'aigua), estar asseguts en els seus seients i mantindre la distància de seguretat entre no convivents.

 ​  

​

*   [](http://www.facebook.com/sharer.php?u=https://aytosagunto.es/va/actualitat/tres-dones-monologuistes-protagonitzen-dema-l-espectacle-riures-en-valencia/ "Facebook")
*   [](http://twitter.com/share?url=https://aytosagunto.es/va/actualitat/tres-dones-monologuistes-protagonitzen-dema-l-espectacle-riures-en-valencia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/tres-dones-monologuistes-protagonitzen-dema-l-espectacle-riures-en-valencia/ "Linked In")
*   [](mailto:?body=https://aytosagunto.es/va/actualitat/tres-dones-monologuistes-protagonitzen-dema-l-espectacle-riures-en-valencia/)